อาการ กินอาหารมากเกิน นอนหลับมากเกินไป อารมณ์แปลปรวนง่าย ตื่นกลางดึกทุกวัน7-8เดือนแล้วค่ะ ร้องไห้ง่าย+บ่อยขึ้น ชอบเก็บตัวอยู่คนเดียวไม่อยากเข้าสังคม ไม่อยากอยู่กับครอบครัว และจมอยู่กับความคิดที่ว่า อยากตายทุกวันประมาณ7-8เดือนเช่นกันค่ะ ชอบกรีดแขนตัวเองเป็นว่าเล่น ชวนคนอื่นไปตายด้วยคะ อันนี้น่าจะเป็นอะไรคะ? ปล. หนูไม่กล้าหาหรอกค่ะ
สวัสดีค่ะ การวินิจฉัยที่เป็นไปได้-ภาวะซึมเศร้า-โรคซึมเศร้า-มีปัญหาในการปรับตัวเข้ากับสิ่งแวดล้อม-มีความผิดปกติทางด้านอารมณ์ เช่นอารมณ์ 2 ขั้ว อาจมีทั้งช่วงที่เศร้ามากและช่วงดีใจสุดขีดสลับกันไปภาวะซึมเศร้าคือการที่มีความรู้สึกเศร้า เครียดจากเรื่องต่างๆในชีวิตไม่ว่าจะเป็นจากเรื่องส่วนตัว เรื่องในครอบครัว หรือการทำงาน ทำให้มีความรู้สึกไม่อยากจะทำอะไร ไม่อยากเข้าสังคม คิดมาก ร้องไห้คนเดียว มีอารมณ์แปรปรวนง่าย รู้สึกเบื่อต่อสภาพความเป็นอยู่ ซึ่งภาวะซึมเศร้าจริงๆแล้วเป็นภาวะที่เกิดได้กับคนทั่วไปในสภาวะที่ต้องเผชิญกับความเครียด ความกดดัน แต่ในคนทั่วไปจะค่อยๆดีขึ้นเองเมื่อเวลาผ่านไปหากมีอาการซึมเศร้าติดต่อกันเกิน 2 อาทิตย์ ร่วมกับมีพฤติกรรมการกินและการนอนเปลี่ยนแปลงไป มีความคิดอยากฆ่าตัวตาย ไม่ไปทำงาน ไม่ไปเรียนจนเสียหน้าที่การงาน อันนี้อาจจะโรคซึมเศร้า ซึ่งเป็นโรคค่ะ ควรพบจิตแพทย์เพื่อเข้ารับการรักษาและดูแลต่อเนื่อง รักษาได้ทั้งการใช้ยาและการทำจิตบำบัดในกรณีนี้ที่มีความคิดอยากฆ่าตัวตายและมีพฤติกรรมกรีดแขนตัวเองร่วมด้วย เป็นภาวะอันตราย ควรไปพบจิตแพทย์ให้เร็วที่สุดค่ะการดูแลตัวเองเบื้องต้น พยายามหากิจกรรมที่ชอบทำเพื่อเบี่ยงเบนความสนใจจากเรื่องเศร้า พูดคุยกับเพื่อนหรือคนในครอบครัวที่เราไว้ใจได้เพื่อระบายความทุกข์ ไม่เก็บตัวอยู่คนเดียวนานจนเกินไปเพราะจะทำให้ฟุ้งซ่านมากขึ้น และไม่ควรทำพฤติกรรมที่ทำร้ายตัวเอง